അലിഗഡ് സര്വകലാശാലയില് പാക് രാഷ്ട്രപിതാവ് മുഹമ്മദ് അലി ജിന്നയുടെ ചിത്രം നീക്കം ചെയ്യണം : പ്രധാനമന്ത്രിയ്ക്ക് കത്ത് ആഗ്ര : അലിഗഡ് മുസ്ലീം സര്വകലാശാലയിലെ ഹാളില് നിന്ന് പാക് രാഷ്ട്രപിതാവ് മുഹമ്മദ് അലി ജിന്നയുടെ ഛായാചിത്രം നീക്കം ചെയ്യണമെന്ന് ആവശ്യപ്പെട്ട് ബിജെപി അലിഗഡ് യൂണിറ്റ് . ഈ ആവശ്യം ഉന്നയിച്ച് ബിജെപി പ്രവര്ത്തകര് പ്രധാനമന്ത്രി നരേന്ദ്ര മോദിക്ക് രക്തത്തില് ചാലിച്ച് കത്തെഴുതി. ഇന്ത്യ വിഭജിക്കാന് കാരണമായത് പോലും മുഹമ്മദലി ജിന്നയാണെന്ന് പറഞ്ഞ് ബിജെപി അലിഗഡ് യൂണിറ്റ് വക്താവ് ശിവാംഗ് തിവാരി പറഞ്ഞു . സര്വകലാശാല അധികൃതര് ജിന്നയുടെ ചിത്രം സ്വയം നീക്കം ചെയ്തില്ലെങ്കില് ഛായാചിത്രം നീക്കംചെയ്യാന് തങ്ങള് നിര്ബന്ധിതരാകുമെന്ന് ബിജെപി മുന്നറിയിപ്പ് നല്കി. പാക് സ്ഥാപകന്റെ ചിത്രം നീക്കം ചെയ്യണമെന്ന് എംപി സതീഷ് ഗൗതം 2018 ല് ആവശ്യം ഉന്നയിച്ചിരുന്നു. ചിത്രം നീക്കംചെയ്യാന് വിവിധ വലതുപക്ഷ സംഘടനകളുടെ പ്രവര്ത്തകര് ക്യാമ്ബസിനുള്ളിലേക്ക് കടക്കാന് ശ്രമിക്കവെ ഇത് ഏറ്റുമുട്ടലില് കലാശിച്ചിരുന്നു.